**TILLEGGSSTIPEND FOR STUDENTER PÅ UTVEKSLING**
Alle utdanningsinstitusjoner som deltar i Erasmus har forpliktet seg til å legge til rette for at alle studenter skal kunne reise på utveksling, uavhengig av funksjonsevne.
EU som eier Erasmus programmet ønsker å stimuler til at flere kommer seg på utveksling, derfor har de innført et tilleggsstipend for de som faller inn under kategorien **studenter med færre muligheter**. Dette er et top-up stipend som man kan få i tillegg til det vanlige stipendet gjennom Erasmus. Tilleggsstipendet er på 250 € ekstra per måned.

I tillegg er det et **inkluderingsstipend** dersom man har ekstra behov for tilrettelegging under oppholdet i utlandet.

### **Studenter med færre muligheter**Det er ikke et krav å dokumentere dette, men du må signere på en Declaration of Honour. (Definisjon per 1.juni 2024)

1. **Alle studenter som faller inn under FNs definisjon av mennesker med nedsatt funksjonsevne** regnes som studenter med færre muligheter. Eksempler på dette kan være ulike diagnoser som f.eks. lærevansker, ADHD, autisme, konsentrasjonsproblemer, epilepsi, diabetes og andre type sykdommer som trenger jevnlig legeoppfølging Definisjonen på hva som faller inn under denne kategorien er bred, men det må være en langvarig funksjonsnedsettelse eller kronisk sykdom.
*FNs definisjon: "Mennesker med nedsatt funksjonsevne er blant annet mennesker med langvarig fysisk, mental, intellektuell eller sensorisk funksjonsnedsettelse om I møte med ulike barrierer kan hinder dem I å delta fullt ut og på en effektiv måte I samfunnet, på lik linje med andre. FN konvensjonen om rettighetene til mennesker med nedsatt funksjonsevne – fn.no)*

1. Alle studenter med **flyktningstatus** regnes å ha færre muligheter.
2. **Alle studenter med barn eller annet omsorgsansvar**, uavhengig om barnet er med på mobiliteten eller ikke, kan få tilleggsstipend. Dersom barnet følger med, må du selv sjekke mulighetene for egnet bolig, barnepass/skole, og andre praktiske forhold knyttet til å dra på utveksling med barn. Man kan bare få ett tilleggsstipend uansett om man har flere barn. Omsorgsansvar for yngre søsken, eldre familiemedlemmer og/eller familiemedlemmer med alvorlig psykisk og/eller fysisk sykdom, samt rusavhengighet, kan få tilleggsstipend.
3. **Førstegenerasjonsstudenter.** Alle studenter som er den første i familien sin til å ta høyre utdanning, og som ikke har foreldre eller søsken som tidligere har fullført høyre utdanning. Med fullført høyre utdanning mener vi fullført bachelorgrad, mastergrad eller doktorgrad.
4. **Studenter som tilhører urbefolkningen og nasjonale minoriteter**. Alle studenter som har
tilknytning til urbefolkningen (samer) eller de nasjonale minoritetene (jøder, kvener/norskfinner, romanifolk/tatarer, skogfinner og rom) Tilhørigheten kan knyttes til språk og kulturell forankring ved at studenten enten
a) bruker det aktuelle språket som morsmål og/elloer

b) Har eller har hatt forelder, besteforelder eller oldeforeldre med det aktuelle språket som morsmål.
Eller (gjelder bare samiske studenter)
c) står i, eller er barn av, en person som står eller har stått i det samiske manntallet.

**INKLUDERINGSSTIPEND**

Dersom du grunnet fysiske, psykiske eller helserelaterte problemer (special needs) har behov for ekstra tilrettelegging mens du er på utveksling, kan du ha krav på et inkluderingsstipend. Det kan for eksempel være utgifter til bil, bolig, transport, utstyr, tilpassing av læringsmateriale eller assistanse. Behovet må dokumenteres gjennom legeerklæring, og støtten skal dekke faktiske utgifter (som ikke blir dekket av hjelpemiddel/støtte som personen har krav på å ta med seg fra Norge). Det er ingen øvre grense for denne støtten.

Slik har EU definert en person med behov for ekstra støtte (special needs):
*“a person with special needs; a potential participant whose individual physical, mental or health-related situation is such that his/her participation in the mobility action would not be possible without extra financial support”*

Du vil i din søknad til oss måtte laste opp bekreftelse på følgende:

* At du har et behov som gjør at du trenger tilleggsstipend
* Erklæring som viser at NAV/Lånekassen ikke dekker utgifter. Det kan f.-eks være vedtaksbrev fra NAV.
* Budsjett med planlagte inntekter og utgifter. Her skal også støtte du evt. får fra NAV/Lånekassen legges inn.

Det er studentens ansvar at denne dokumentasjonen er korrekt og at for eksempel budsjettet stemmer.

Du vil måtte sende inn kvittering på reelle utgifter.

**NAV:**
Hvis du mottar ytelser fra NAV, må du ta kontakt med NAV Internasjonalt for å finne ut hvordan studier i utlandet påvirker ytelsene. Du finner mer informasjon på NAVs nettsider [student i utlandet](https://www.nav.no/no/Person/Flere%2Btema/Arbeid%2Bog%2Bopphold%2Bi%2Butlandet/Opphold%2Bi%2Butlandet%2Bog%2Bfolketrygden/student-i-utlandet).

**Personlig assistanse:**
Det er kommunene som tilbyr og som fatter vedtak om personlig assistanse. Støtten til brukerstyrt personlig assistanse under studier i utlandet er ikke lik i alle kommuner. Ta derfor kontakt med kommunen din for mer informasjon tidlig i planleggingen.

**Lånekassen:**
Alle som studerer i utlandet kan få støtte fra Lånekassen. I tillegg gir [Lånekassen ekstrastipend til studenter som ikke kan jobbe ved siden av utdanningen på grunn av en funksjonsnedsettelse.](https://lanekassen.no/nb-NO/stipend-og-lan/nedsatt-funksjonsevne/) Denne støtten kan som hovedregel beholdes under utvekslingsopphold i utlandet, uansett studiested. Ta kontakt med Lånekassen for informasjon om hvordan du kan beholde ekstrastipendet under utenlandsoppholdet.